Simona Halep nu va face parte din echipa României la confruntarea cu Ucraina din Billie Jean King Cup, a anunțat sâmbătă Federația Română de Tenis.
Potrivit federației, decizia are la bază motive medicale.
"Din motive medicale, Simona Halep nu va putea fi prezentă alături de echipa României la confruntarea Billie Jean King Cup împotriva echipei Ucrainei", este anunțul postat pe pagina de Faceboook a federației.
Reprezentanții FRT îi urează Simonei Halep însănătoșire rapidă.
România-Ucraina se dispută în 12 și 13 aprilie, în Statele Unite.